hu en hu en hu hu hu hu en en hu en hu hu hu hu hu nb hu hu hu hu hu hu hu hu hu hu hu hu hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
Zenei tálcán kínálják a verseket
Gryllus Dániel és Gryllus Vilmos lépett fel a Batsányi János Általános Iskola adventi hangversenyén a napokban Tapolcán. A két zenésszel a Kaláka együttes töretlen népszerűségéről, a versek megzenésítéséről beszélgettünk, és arról, zavaró-e, hogy még mindig összekeverik őket az emberek.
– A Kaláka együttes 1969-ben alakult. Azóta eltelt több mint harminc év, nagyot változott a világ, de az együttes népszerűsége máig töretlen. Mivel magyarázható mindez?
Gryllus Dániel: – Ennek az lehet az egyik oka, hogy a mi együttesünk biztos alapokról indult. Mivel mi Vilmossal testvérek vagyunk, nálunk a családi háttér is azonos, de az együttes többi tagjával együtt mindnyájan a Lorántffy zenei általános iskolába jártunk, s az itt kapott Kodály-féle zenei nevelésnek köszönhetően közös a zenei anyanyelvünk. Másrészt pedig a költemények éneklésének sosem állt gátjául az idő, nem zavart semmilyen politikai rendszert a tevékenységünk.
– Önöket nem pusztán a munka köti össze, sokkal inkább a vérségi kötelékek. Ez nem vált olykor a munka kárára? Hogyan tudnak együtt dolgozni?
Gryllus Vilmos: – Mivel Dániel lett az együttes vezetője, így bizonyos értelemben a főnökömmé vált, és ez magában hordozta annak a veszélyét, hogy átalakul a kapcsolatunk. Ez szerencsére nem így történt.
Gryllus Dániel: – Abban, hogy Vilmos egy időre kivált a zenekarból és Levente Péterrel, valamint Döbrentey Ildikóval gyermekműsorok készítésébe kezdett, nem számított a testvéri kapcsolat. A Kalákához való későbbi visszatalálásban azonban segített.
– Habár évtizedek óta jelen vannak a zenei életben, még most is előfordul, hogy összekeverik önöket. Hogyan szoktak erre reagálni?
Gryllus Dániel: – Ez valóban így van, az emberek sajnos figyelmetlenek. Többször volt már abban az élményben részem, hogy odajött hozzám valaki és azt mondta: “Vilmos, én olyan nagy tisztelője vagyok önnek! Nem adna egy autogramot?”
– Ilyenkor mit csinál?
Gryllus Dániel: – Ilyenkor nem kezdek el magyarázkodni, az túl bonyolult lenne. Állandóan a másik munkájához gratulálnak nekünk az emberek. Az az igazság, hogy nem csinálunk ebből nagy ügyet, hiszen boldogan felvállaljuk egymás munkásságát.
– Hogyan születik meg a vershez a dallam?  Mitől lesz sikeres és eredményes ez a munka?
Gryllus Dániel: – Vannak olyan versek, amiket pofon egyszerű dallammal ellátni. Sokan bele is esnek ebbe a csapdába, pedig a gyors munka nem hozza meg a gyümölcsét. A verset tulajdonképpen hordozza a dallam, s ha ez így van, akkor a dal nyomán maga a vers is ismertebb lesz. Ez a mi munkánknak egy szép mellékhatása.
Gryllus Vilmos: – Van olyan zenész, aki nem igazán jó zeneszerző, de jó előadóművész, és a zenét egyfajta eszközként használja a vers tolmácsolásához. A legfontosabb, hogy mindig a versnek kell előtérben lennie, a zene célja a mű értelmezése. Erről Kányádi Sándor számunkra nagyon megtisztelően egyszer azt mondta, hogy más muzsikusokkal össze nem téveszthető zenei tálcán nyújtjuk át a verset a hallgatóknak.
– Sok külföldi fellépést vállalnak, és olyan távoli országokban is megfordultak már, mint Argentína, Brazília vagy éppen Japán. Hogyan énekelnek egy más anyanyelvű és más kultúrájú közönség számára?
Gryllus Dániel: – Ilyenkor inkább a zenei hatást helyezzük előtérbe, és sok népzenei feldolgozást is játszunk. Az előadó személyisége ettől még nem változik meg, a zenében nem mindig a szövegen van a hangsúly. Biztosan ön is ismer olyan külföldi előadót, akinek szereti a zenéjét, de nem érti, hogy miről énekel.
– Nemrégiben a szarajevói koncertjük után ellopták a zenekar mikrobuszát, benne az összes koncertfelszerelésükkel. Sikerült már pótolni a hiányt?
Gryllus Dániel: – A Szabad-e bejönni Betlehemmel? című adventi műsorunk turnéja tart éppen, eközben történt ez a kellemetlen eset. Ami a leginkább pótolhatatlan, az a sofőr mikrobusza, de a hangszerek közül is van néhány, amit nehéz lesz újra beszerezni. Vásároltunk azóta új hangszereket, ezen kívül kaptunk másik Betlehemet és jelmezeket is. Nagy bosszúság ért minket, de a munka nem áll meg, hiszen tizenhét fellépésünk van még hátra.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.